**מיומנויות המחנך בליווי רוחני הראוי להסמכה**

1. **שימוש בתיאוריות בדרכו שלו**
2. מפגין יכולת להסביר את התפקיד המקצועי של מחנך.
3. יודע להגדיר באופן ברור את תפיסת ההדרכה שלו.
4. מסביר את האופן שבו הוא ממיין ובוחר סטודנטים בתהליך הקבלה ללימודים. מגלה מודעות לחוזקות ולמגבלות של הערכה באמצעות ראיון.
5. מסביר את הבחירות שהוא עושה בתוכנית הלימודים (למשל: שיטות דידקטיות, סוג עבודה קבוצתית, תמלולים והצגות מקרה, שימוש בהדרכה אישית). מפגין יכולת לנתח תוכניות לימודים ולזהות חוזקות, חולשות, חוסרים, אתגרים ובעיות.
6. מפגין שליטה בהבנה וביישום של תיאוריות: דינמיקה קבוצתית, תיאוריית המערכת, תיאוריות חינוכיות ואישיותיות, מסגרות פילוסופיות או רוחניות, הבנה של מדעי ההתנהגות בעבודתו החינוכית. מכיר ועושה שימוש במחקרים בחינוך לליווי רוחני.
7. מסביר תיאוריות בדרך מובנת למי שאינו מכיר אותן.
8. נותן דוגמאות של התערבויות מבוססות תיאוריה.
9. מסביר כיצד מיזג את התיאוריה בחשיבה ובעשייה שלו ומסביר את התיאוריה גם מהזווית של התיאורטיקן.

**2. הערכת הצרכים הלימודיים של הסטודנטים שלו**

1. מסוגל להסביר באמצעות התיאוריה שלו את צרכיי הלמידה של הסטודנטים. מסוגל להעריך את כישוריהם במתן ליווי רוחני.
2. יכולת לתת דוגמה להערכת צורך למידה ולשימוש מתאים בהתערבות המבוססת בתיאוריה שלו, בתגובה להתרחשות "בתוך הרגע".
3. מתאר שינוי בגישה במקרה מסוים, כאשר התערבות ראשונית מסוימת לא סייעה לסטודנט.
4. משתמש באסטרטגיות הוראה ולמידה מגוונות, תוך גמישות והתאמה לצרכים התפתחותיים ולצרכי לימוד פרטניים, בהקשרים שונים.
5. נותן דוגמה להערכת סטודנט בעל תפיסת עולם שונה משלו.
6. מתאר את עבודתו עם סטודנט מסוים ואת השפעת ההדרכה שלו על איכות הליווי הרוחני שהסטודנט נתן למלווים.
7. נותן הערכות לסטודנטים, תוך תיאור התפתחותם במתן ליווי רוחני בעקבות הלימודים ותיאור האתגרים שעדיין ניצבים לפתחם.
8. בעל יכולת לזהות מצבים נדירים מאוד, שבהם יש להשעות לזמן מה את המשך השתתפותו של סטודנט בתוכנית, או להחליט להפסיק לחלוטין את השתתפות הסטודנט בתוכנית ההכשרה. הפגנת יכולת להציג את ההחלטה בצורה בהירה ומכבדת.

**3. תיאור סיבות להתנהגות**

1. מבין את המניעים להתנהגויות ולדינמיקות של בני אדם (באמצעות הזווית של התיאוריה שלו).
2. מגלה סקרנות ואכפתיות לגבי המניעים להתנהגות הנראית בקבוצה.
3. זיהוי מהיר של דינמיקות בינאישיות ודפוסים המתרחשים בקרב יחידים ובתוך הקבוצה.
4. יכולת לתאר ולהסביר דינמיקה: מה קרה, למה זה קרה ויכולת לומר "מה הייתי עושה אחרת, אילו הייתי מבין זאת תוך כדי ההתרחשות".

**4. פיתוח קשרי למידה עם הסטודנט ועם הקבוצה**

1. ממקד את הקשר עם הסטודנטים ביחס ללמידה שלהם.
2. מתייחס ללמידת הסטודנטים בחמלה ובאמפתיה.
3. מפגין יכולת לביסוס הקשר החינוכי עם סטודנטים מרקעים שונים.
4. עושה שימוש בקשר ההדרכה (supervisory alliance) כדוגמה למתן ליווי רוחני, באופן שבו הוא מקשיב לחוויות של הסטודנטים במתן ליווי רוחני, ובאופן שבו הוא לומד את האמונות ואת הפרקטיקות הרוחניות של הסטודנטים.
5. מפתח את היכולת לחנך והיכולת לתת ליווי רוחני ואת ההבחנה בין היכולות האמורות.
6. עוזר לסטודנטים להבין מה עליהם ללמוד כדי להתפתח כמלווים רוחניים, בהתבסס על ההערכה שלו.
7. מלמד את הסטודנטים בנוגע לחשיבות המודעות העצמית ועוזר לסטודנטים להיות קשובים לעצמם.
8. מעודד את הסטודנטים לזהות ולבטא את הרגשות והמחשבות שלהם ביחס למפגשי הליווי, כמקור פנימי לחכמה ולתובנות.
9. נותן מרחב לטעות ומתאר כיצד הוא מסייע לסטודנטים ללמוד מהטעויות.
10. מפגין יכולת אהדה, תמיכה ואמונה באדם בתוך תהליך הלמידה.
11. מגלה יכולת לאזן בין ביקורת ומשוב לבין תמיכה ועידוד לצמיחה.
12. "שימוש באני" לשם יצירת סביבת למידה המאפשרת למידה והתבוננות של הסטודנטים.

**5. הדרכה לגבי שימוש ברגשות במתן ליווי רוחני**

1. מתאר כיצד הוא מדריך סטודנטים לזהות את הרגשות של עצמם.
2. מלמד את הסטודנטים לזהות מתי מתעוררים בהם רגשות עזים במהלך מתן הליווי הרוחני ומה יש לעשות עם הרגשות המתעוררים.
3. עוזר לסטודנטים להתבונן בהשפעת רגשותיהם על אופן מתן הליווי הרוחני על ידם.
4. עוזר לסטודנטים ללמוד להקשיב לרגשות המלֻווה שלהם ולזהות את הרגשות של המלֻווה.
5. עוזר לסטודנטים לחשוב איך רגשות המלֻווה משפיעים עליהם.
6. מפגיש את הסטודנטים עם הרעיון שסיפורי חיים של המלֻווים עשויים להקביל לאלמנטים מהחיים שלהם עצמם וכי כתוצאה מכך עשויה להתעורר אצל הסטודנטים תגובה פנימית.
7. עוזר לסטודנטים לבנות תכנית להתייחסות לתגובות שלהם ב"כאן ועכשיו".
8. עוזר לסטודנטים לבנות תכנית שתאפשר להם להתייחס לנושאים האישיים הלא מעובדים שלהם, בנפרד ממתן הליווי הרוחני שלהם.

**6. השפעת רב-גוניות תרבותית ותיאולוגית**

1. עוזר לסטודנטים לדון בהשפעת התרבות, הדת והמוצא האתני שלהם על יכולת ההבנה של המלֻווים שלהם, לטוב ולאתגר.
2. מוביל את חברי הקבוצה לשתף אחד את השני בתפיסות רוחניות שלהם.
3. מדבר על דינמיקות אתניות ותרבותיות כחלק מהדרכה פרטנית וקבוצתית.
4. עובד עם סטודנטים בדרך שמותאמת לתרבותם ולתפיסת העולם שלהם.
5. מדגים חשיבות מתן כבוד לתפיסות עולם שונות של מלֻווים, על ידי מתן כבוד לתפיסות של הסטודנטים.
6. מסוגל לאפשר שיח וניהול סכסוכים, באמצעות התייחסות לתוכן ולתהליך של תקשורת בינאישית. בעל מיומנות בניהול קונפליקטים נקודתיים או קונפליקטים מושרשים בין קבוצות השתייכות.
7. יכולת להוביל פיתוח סקרנות ואמפתיה כלפי האחר.
8. יכולת לקדם הבנה של השפעת רקע האדם (חברתי, סוציו-אקונומי, בריאותי, דתי וכו') על חוויותיו.

**7. פיתוח כישורים בליווי רוחני**

1. מסייע לסטודנטים להתקדם בפיתוח כישורים מגוונים, ומזהה כישורים שהסטודנט צריך עוד לפתח ולעבוד עליהם.
2. עוזר לסטודנטים לנסח את מטרות הלימוד שלהם, בהקשר של התהליכים והתוצאות של הכשרה בליווי רוחני.
3. מתייחס בהדרכה למטרות הלימוד של הסטודנט.
4. חינוך להתבוננות רוחנית: יצירת הזדמנויות בסדנאות קבוצתיות וביתר מרכיבי התוכנית שיאפשרו לסטודנט להתבונן בשאלות ובתהליכים רוחניים בחייו ובעבודתו.
5. עוזר לסטודנטים להבין מדוע התבוננות על הסיפור האישי שלהם ועל תפיסתם הרוחנית, מסייעת להם לשפר את ההקשבה שלהם לסיפוריהם ולתפיסותיהם של המלֻווים שלהם.
6. עוזר לסטודנטים לחשוב על משמעות פיתוח זהותם כמלווים רוחניים.
7. צופה במתן ליווי רוחני של הסטודנטים ונותן משוב ומתייחס גם להתנהגויות ספציפיות.
8. עוזר לסטודנטים ליישם תובנות חדשות ביחס לעצמם במהלך מתן הליווי הרוחני.

**8. הנחיית התבוננות קבוצתית**

1. עוזר לקבוצה להתבונן ולבחון את התנהגותה.
2. עוזר לכל הסטודנטים להשתתף בדיון בקבוצה.
3. מנחה עבודה תהליכית והתבוננות בתוך הקבוצה.
4. עוזר לפתח אוירה של אמון בקבוצה.
5. עוזר לקבוצה לשמור על תקשורת מקרבת, ומאפשר שיח קבוצתי כשהקבוצה זקוקה לעזרה כדי להישאר מחוברת.
6. מתערב בקבוצה בדרכים שונות לפי מצבה ובהתאם לשלב ההתפתחות שלה.
7. מסוגל לזהות רגשות של עצמו ולהעריך את תפקודו תוך שימוש בתיאוריה במהלך הדרכת קבוצה.

**9. יכולת להוביל את הקבוצה**

1. הובלה של:
2. הדרכה קבוצתית.
3. סמינר תמלול.
4. תהליך קבוצתי.
5. קריאה רוחנית של טקסט.
6. למידה סדנאית.
7. יכולת להסביר מונחים מקצועיים.
8. יכולת ללמד את יסודות הליווי הרוחני ומיומנויות בסיסיות ומתקדמות בליווי רוחני.
9. יכולת לעזור לסטודנט ללמוד להשתמש בהדרכה ובקבוצה.

**10. יכולת להוביל חינוך לחשיבה רוחנית ושיח רוחני**

1. יכולת להוביל תהליך חינוכי להבנת רוחניות במובנה הרחב.
2. יכולת להוביל תהליך חינוכי לבניית שפה רוחנית עשירה, כדי שסטודנטים יהיו מסוגלים לשיחה על עולם הרוח.
3. יכולת להוביל תהליך חינוכי להכרה ולזיהוי עולמות רוח שונים, וה"שפות" השונות, שבהן אנשים מרקע שונה מדברים על הרוח ומשתמשים במושגים רוחניים שונים. יכולת להדגים כיצד להיכנס לעולמו הרוחני של המלֻווה ולמצוא שפה משותפת, במפגש עם עולמות רוח שונים.
4. יכולת להוביל תהליך חינוכי למתן תשומת לב לאספקטים שונים של הרוח: פנימי, בין-אישי ומעבר לאישי (transpersonal).
5. יכולת לסייע ל"הרחבת" גבולותיו הרוחניים של הסטודנט תוך שמירה על אותנטיות.

**11. חינוך ליצירת חוויות שנוגעות ברוח**

כגון: מרחב מקודש, טקסים, תפילה, ברכה, הרפיה, מדיטציה, מגע וכו'.

**12. גילוי מעורבות ואחריות במהלך הריאיון עם חברי ועדת ההסמכה**

1. מסוגל לשוחח על כישוריו.
2. יוצר קשר עם חברי הוועדה כאשר הוא עונה לשאלותיהם, משדר מעורבות.
3. מתמודד עם חששותיו בזמן הריאיון באופן מספיק טוב, באופן שיאפשר לו להיות מסוגל לדבר על עבודתו החינוכית, על אף חששותיו.
4. עוצר לרגע את הריאיון כדי להתבונן, אם מרגיש "תקוע".
5. מחבר בין ההתרחשויות בריאיון לבין הדרך שבה הוא מדריך.
6. נוכח ב"כאן ועכשיו" ואינו מסתפק בדיווח על אירועי עבר.
7. מזהה דינמיקות בתוך עצמו ובין הנמצאים בחדר.
8. נותן מקום להתרחשויות עכשוויות בחייו, העשויות להשפיע על הופעתו בפני הוועדה.
9. שותף לחברי הוועדה בבירור הדדי של סוגיות הנבחנות בוועדה.
10. מתרכז בנושא הסמכתו במהלך המפגש עם ועדת ההסמכה.

**13. הפגנת סמכות בקשר**

1. מציג את עבודתו מתוך הבנה עמוקה, תיאורטית ומעשית, בשיחה שוטפת, מבלי ניסיון לרצות את חברי הוועדה.
2. מוכן לקחת סיכון בזמן ההדרכה לסטודנט. מסוגל להתבונן בתוצאות לכך, במהלך השיחה עם חברי הוועדה.
3. לוקח אחריות על מעשיו ואינו מצטט רק את המדריך שלו בתוכנית ההכשרה למחנכים.
4. עושה שימוש בתיאוריה, במטרה לבחון את פעולותיו כמחנך, מבלי לעשות בה שימוש כ"הגנה" ביחס לשאלות המוצגות בפניו במהלך הוועדה.
5. מפגין סמכות כאשר הוא מסביר את מעשיו, תוך יכולת להבין איך מישהו אחר רואה את הדברים בדרך אחרת.

**14. מיזוג תיאוריה, עשייה ואישיות**

1. מתאר כיצד משתמש בתיאוריה, בהתנסות המקצועית, בסיפורו האישי, באמונה ובכבוד לשונה ממנו, במהלך מתן הדרכה.
2. מעריך ומתאר חוזקות וחולשות שלו במתן הדרכה.
3. מציג בבהירות וברהיטות את ההשפעה של תיאוריה על העשייה שלו. כך, בין היתר: הערכה - התערבות - הערכת סיכום, ובניית תוכנית לימודים.
4. מודע למחשבותיו ולרגשותיו, ומסוגל להתייחס אליהן באופן שוטף, הן לגבי הדרכה והן במהלך הריאיון עם הוועדה.
5. מתאר כיצד מודעות עצמית עוזרת לו או מקשה עליו במתן הדרכה.
6. מבין ומסוגל להציג כיצד החוזקות והמוגבלויות שלו, הטריגרים שלו, אישיותו, הסיפור האישי שלו, מערכת אמונותיו ותרבותו, משפיעים לטובה או לרעה על מתן ההדרכה על ידו.
7. מתאר איך רגשותיו ורגשות הסטודנטים שלו משפיעים על מתן ההדרכה על ידו.
8. מציג מקרה שבו סטודנט היווה "טריגר" בשבילו, כיצד עבד עם רגשותיו ובאותה עת כיצד שקל תגובות אפשרויות נוספות שלו במתן הדרכה בזמן אמת.
9. מציג את תהליך עבודתו עם נושאים אישיים שלו עצמו, כאשר הנושאים מתעוררים במתן ההדרכה לסטודנטים.
10. מזהה מי הסטודנטים שקשה לו להדריך ומתאר כיצד הוא מתמודד עם הקושי מולם.
11. מציג דוגמה של מבוי סתום עם סטודנט ובדיקה עצמית שלו ביחס לחלקו בכך.
12. אינו חרד ואינו שיפוטי בהתמודדות עם שונות, קונפליקט, או נוכח אתגרים אחרים, כגון: סטודנט שמרגיש טלטלה או סטודנט שמתמודד עם מצבים רגשיים אחרים ומגוונים, סטודנט ש"הכל טוב" אצלו.
13. משתמש כראוי בסמכות ובמנהיגות בהקשר החינוכי והמקצועי.

**15. מחויבות להמשך שימוש בתהליכי למידה לצורך התפתחות מקצועית**

1. מציג כיצד גישתו בהדרכה ממשיכה להתפתח, בעקבות עיבוד תיאוריה ובעקבות למידה מהתנסות עם הסטודנטים שלו.
2. מציג כיצד מקבל ביקורת בונה, כיצד מבין ומפנים אותה וכיצד משתמש בכך לצורך שיפור עבודתו כמחנך ומדריך.
3. מבטא מחויבות להמשך התפתחותו כמחנך ומדריך, מציג את תוכניתו ליישום המשך התפתחותו.
4. משתמש באופן תדיר בהדרכה ובפנייה לעמיתים לתמיכה, הבהרה ואתגור בעבודתו כמחנך והמשך התפתחותו.
5. מסוגל להיות חלק מקבוצה מקצועית. מתייחס בכבוד למחנכים אחרים ומדגים רצון ללמוד מגישות שונות.

**16. התפתחות רוחנית**

1. בעל יכולת לבטא ולהציג את תהליך התפתחותו הרוחנית העצמית, ולמקם אותו בבסיס העשייה שלו כמחנך.
2. מסוגל לזהות ולהתייחס באהדה לסטודנטים בעלי רקע רוחני שונה ומגוון.
3. מאפשר מקום ומרחב לשאלות רוחניות של סטודנטים המתעוררות תוך כדי תהליך הלמידה.
4. מתאים את עצמו לסטודנטים מרקע שונה ותומך בהתפתחותם הרוחנית.
5. משתמש באופן עקבי בפרקטיקות של תרגול רוחני, טיפול עצמי (self care) ושלוֹמוּת (wellness).

**17. הנהגה חינוכית ופיתוח תחום הליווי הרוחני בישראל**

1. ניהול אספקטים תפקודיים וטכניים של קורס הכשרה.
2. יכולת לעבוד כחלק מצוות.
3. מודעות לתפקידים מרובי פנים בליווי הרוחני. יכולת להתאים את תפקיד הסטודנט, בהתאם להקשרים החינוכיים המגוונים ובהתאם לצרכיי המלווים בהקשר בו הסטודנט שובץ.
4. גילוי מחויבות בכל הרמות לסטנדרטים המקצועיים של העמותה לליווי רוחני.
5. התעדכנות בידע מקצועי נדרש.
6. נכונות לשמור על אקרדיטציה תקופתית של קורס ההכשרה בו מחנך.
7. שמירה על קשר עם העמותה לליווי רוחני, לצורך קיום יחסי עמיתים תקינים ושקידה על שיפור תוכנית הלימודים.
8. רצון לתרום למקצוע ולהיות שותף בהמשך פיתוחו וקידומו, גם לאחר ההסמכה כמחנך.